המטרה: להנגיש, בממשק צבעוני ונוח, מידע חיוני על חברי הכנסת שלנו: מי כמעט ולא מגיע למשכן הכנסת? מי קידם חוקי שקיפות ומי הצביע נגד? מי טס לחו"ל הכי הרבה פעמים בשנה? מי הסכים לחשוף את הנכסים שלו ומאידך מי קידם מהלכים מושחתים? כל אלו לצד שלל מהלכים חיוביים ושליליים שקידמו הח"כים ויוכלו לסייע לכם להחליט מהראש, ולא מהבטן, האם לתמוך בהם או לדאוג שיוגלו מבית הנבחרים.
    מפת הח"כים הוא מיזם חדש ששואף להציג לכם את הכנסת כמו שאנו רואים אותה – בגוונים שונים ולא פוליטיים, בראי שקיפות ושחיתות, ובלי ברברת מיותרת. בפרויקט הושקעו מאמצים גדולים, שנמשכו על פני חודשים ארוכים: והאמת? זו רק ההתחלה. יש עוד המון מה לעשות: בתחזוקה שוטפת של התוכן במפה, בשיפור הצגת המידע, הוספת אפשרות חיפוש, משיכה אוטומטית של מידע ממקורות פתוחים וכן בשילוב כל הפידבק הנהדר שקיבלנו מכם (לדוגמא: הצגת שמות המפלגות ושיפור הצבעים). אנחנו רוצים לעשות הכל. * אבל בשביל שנצליח לעשות את כל זה (ומיזמים נוספים שבקנה!) – אנו חייבים את התמיכה שלכם. הצטרפו אלינו בהוראת קבע, בכל סכום שמתאים לכם, ותהיו הבוסים שלנו. אנו זקוקים לכם כדי שנוכל להמשיך לעבוד ולגדול, להעסיק עוד עיתונאים, תחקירנים ומתכנתים – ולייצר פרויקטים יצירתיים נוספים כמו מפת הח"כים. הצטרפו: https://shakuf.press/join 